CELEX: 62011CN0427
Language: da
Date: 2011-08-16 00:00:00
Title: Sag C-427/11: Anmodning om præjudiciel afgørelse indgivet af High Court of Ireland (Irland) den 16. august 2011 — Margaret Kenny m.fl. mod Minister for Justice, Equality and Law Reform, Minister for Finance og Commissioner of An Garda Síochána

22.10.2011   
            
            
               DA
            
            
               Den Europæiske Unions Tidende
            
            
               C 311/25
            
         Anmodning om præjudiciel afgørelse indgivet af High Court of Ireland (Irland) den 16. august 2011 — Margaret Kenny m.fl. mod Minister for Justice, Equality and Law Reform, Minister for Finance og Commissioner of An Garda Síochána
   (Sag C-427/11)
   2011/C 311/41
   Processprog: engelsk
   
      Den forelæggende ret
   
   High Court of Ireland
   
      Parter i hovedsagen
   
   
      Sagsøgere: Margaret Kenny, Patricia Quinn, Nuala Condon, Eileen Norton, Ursula Ennis, Loretta Barrett, Joan Healy, Kathleen Coyne, Sharon Fitzpatrick, Breda Fitzpatrick, Sandra Hennelly, Marian Troy, Antoinette Fitzpatrick og Helena Gatley
   
      Sagsøgte: Minister for Justice, Equality and Law Reform, Minister for Finance og Commissioner of An Garda Síochána
   
      Præjudicielle spørgsmål
   
   
               1)
            
            
               Under omstændigheder, hvor der umiddelbart foreligger indirekte kønsdiskrimination med hensyn til løn, i strid med artikel 141 (nu artikel 157 TEUF) og Rådets direktiv 75/11/EØF (1), har arbejdsgiveren da, med henblik på at godtgøre, at der foreligger en objektiv begrundelse, pligt til at give:
               
                           a)
                        
                        
                           en begrundelse for ansættelsen af referencepersonerne i de stillinger, som de besætter,
                        
                     
                           b)
                        
                        
                           en begrundelse for, at referencepersonerne aflønnes med en højere lønsats, eller
                        
                     
                           c)
                        
                        
                           en begrundelse for, at appellanterne aflønnes med en lavere lønsats?
                        
                     
         
               2)
            
            
               Under omstændigheder, hvor der umiddelbart foreligger indirekte kønsdiskrimination med hensyn til løn, har arbejdsgiveren da, med henblik på at godtgøre, at der foreligger en objektiv begrundelse, pligt til at give en begrundelse for:
               
                           a)
                        
                        
                           de specifikke referencepersoner, som sagsøgerne henviser til og/eller
                        
                     
                           b)
                        
                        
                           den generelle karakter af de stillinger, som besættes af referencepersonerne?
                        
                     
         
               3)
            
            
               Såfremt spørgsmål 2(b) besvares bekræftende, er den objektive begrundelse i så fald godtgjort, selv om den pågældende begrundelse ikke finder anvendelse på de udpegede referencepersoner?
            
         
               4)
            
            
               Begik Labour Court i henhold til fællesskabsretten en fejl ved at acceptere at tage hensyn til »arbejdsmarkedets parters interesser« ved vurderingen af, om arbejdsgiveren kunne give en objektiv begrundelse for lønforskellen?
            
         
               5)
            
            
               Under omstændigheder, hvor der umiddelbart foreligger kønsdiskrimination vedrørende løn, kan det da godtgøres, at der foreligger en objektiv begrundelse med henvisning til indstævntes hensyn til arbejdsmarkedets parter? Har et sådant hensyn nogen relevans for analysen af, om der foreligger en objektiv begrundelse?
            
         
      (1)  Rådets direktiv 75/117/EØF af 10.2.1975 om indbyrdes tilnærmelse af medlemsstaternes lovgivninger om gennemførelse af princippet om lige løn til mænd og kvinder (EFT L 45, s. 19).